Diari Oficial de la Generalitat Valenciana


Sumari del DOGV 2172, del 27-12-1993 (1993/830151)

RESOLUCIÓ de 27 de maig de 1993, de la Direcció General de Treball, per la qual es disposa el registre y publicació de l'acord d'adhesió de l'ITVA al Conveni Col.lectiu del Personal Laboral de la Generalitat Valenciana
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2172

Data del DOGV
:   27-12-1993

Secció del DOGV
:   ALTRES DISPOSICIONS

Número del document
:   1993/830151


Data del document
:   27-05-1993

Organisme emissor
:   Conselleria de Treball i Afers Socials

Tipus de document
:   Resolució

Resolució de 27 de maig de 1993, de la Direcció General de Treball, per la qual es disposa el registre y publicació de l'acord d'adhesió de l'ITVA al Conveni Col·lectiu del Personal Laboral de la Generalitat Valenciana.  
Vist el text articulat de l'acord d'adhesió al Conveni Col·lectiu del Personal Laboral de la Generalitat Valenciana, subscrit el 7 de maig de 1993, d'una part, per la Conselleria d'Indústria, Comerç i Turisme, i de l'altra, pel Comitè d'Empresa de l'Institut Turístic Valencià, d'acord amb el que disposen els articles 90 i 92 de la Llei 8/1980, de 10 de març, de l'Estatut dels Treballadors, i l'article 2 i següents del Reial Decret 1040/1981, de 22 de maig sobre registre i dipòsit dels convenis col·lectius de treball, aquesta Direcció General de Treball, resol:  
Primer  
Ordenar-ne la inscripció en el Registre de Convenis Col·lectius de Treball, d'aquesta Direcció General de Treball, amb notificació a la Comissió Negociadora i dipòsit del text original del conveni.  
Segon  
Disposar-ne la publicació en el Diari Oficial de la Generalitat Valenciana.  
València, 27 de maig de 1993.- El director general de Treball: Eduard Montesinos i Chilet.  
ACORD entre l'Institut Turístic Valencià, abreujadament anomenat també ITVA, entitat de dret públic subjecta a la Generalitat Valenciana, amb personalitat jurídica pròpia, creada per la disposició addicional setena de la Llei 7/1991, de Pressupostos de la Generalitat Valenciana per a 1992, i la totalitat dels membres del Comitè d'Empresa de l'esmentat organisme.  
València, 7 de maig de 1993  
Reunits, d'una part el Conseller d'Indústria, Comerç i Turisme i president de l'ITVA, en la seua condició de President de l'Institut Turístic Valencià, d'acord amb el que disposa l'article cinquè del Decret 16/1992, de 3 de febrer del Govern Valencià, amb el qual s'aprova el reglament de l'esmentat Institut, i d'altra, la totalitat dels membres del Comitè d'empresa que tot seguit s'esmenten: Teresa Barberà Femenia, Rafael Bernal Montañés, Dolores. Abellàn Barberà, Federico Requena Pérez, Encarnación Lozano Bru; i, conformement amb el que estableix l'art. 92 de la Llei 8/80, de 10 de març, de l'Estatut dels Treballadors, i també l'art. 2 del conveni col·lectiu sobre condicions de treball del personal laboral al servei de la Generalitat Valenciana, subscrit el 26 d'abril de 1988 entre el representant de l'administració autonòmica i les centrals sindicals Unió General de Treballadors i Comissions Obreres, acorden:  
Primer  
Adherir-se de comú acord a la totalitat del conveni per al personal laboral al servei de la Generalitat Valenciana publicat en el Diari Oficial de la Generalitat Valenciana de 10 de juny de 1988, ja que no estan afectats per cap altre conveni col·lectiu.  
Segon  
Comunicar a l'autoritat laboral de la Conselleria de Treball i Afers Socials i Seguretat Social una còpia d'aquest acorda perquè siga registrat i publicat.  
I, en prova de conformitat, signem aquest acord en sis exemplars, al lloc i en la data indicats a dalt.